RESOLUTION vedtaget af Rådet og undervisningsministrene, forsamlet i Rådet den 9. juni 1986, om forbrugerundervisning på primær- og sekundærtrinnet (86/C 184 07)

RÅDET OG UNDERVISNINGSMINISTRENE, FORSAMLET I RÅDET -

som henviser til traktaten om oprettelse af Det europæiske økonomiske Fællesskab,

som henviser til udkast fra Kommissionen,

som henviser til udtalelse fra Europa-Parlamentet [1],

[1] Udtalelse afgivet den 18. April 1986 (endnu ikke offentliggiort i Tidende)

som henviser til udtalelse fra Det økonomiske og sociale Udvalg [2], og

[2] EFT nr. C 101 af 28.4.1986, s. 14.

som tager følgende i betragtning:

Ifølge Det europæiske økonomiske Fællesskabs første program for en politik vedrørende forbrugerbeskyttelse og -oplysning, der blev vedtaget den 14. april 1975 [3], er ret til oplysning og undervisning en af forbrugernes fem fundamentale rettigheder; i dette første program samt i det, der blev vedtaget den 19. marts 1981 [4], opstilles der principper og prioriterede foranstaltninger på fællesskabsplan, især for så vidt angår

forbrugerundervisning i skolen;

[3] EFT nr. C 92 af 25.4.1985, s. 1.

[4] EFT nr. C 133 af 3.6.1981, s. 1.

ifølge det første program er et af målene for en sådan undervisning, at forbrugerne bliver i stand til at handle bevidst og til at vælge rationelt mellem varer og tjenesteydelser,

samt at de bliver sig deres rettigheder og pligter bevidst;

dette mål indgår ligeledes i den problematik, som omhandles i resolution vedtaget af Rådet og undervisningsministrene, forsamlet i Rådet, den 13. december 1976 vedrørende foranstaltninger med henblik på at forbedre forberedelsen af de unge til erhvervsarbejde og lette deres overgang fra uddannelse til arbejdsliv [5];

[5] EFT nr. C 308 af 30.12.1976, s. 1.

det er en forudsætning for at nå dette mål, at der i

undervisningsprogrammerne for henholdvis primær- og sekundærtrinnet indføres forbrugerundervisning omfattende de samlede individuelle og kollektive aspekter af forbruget;

de studier og de forsøg, der er gennemført i medlemsstaterne med hensyn til forbrugerundervisning i skolen, navnlig de forsøg, der er foretaget med støtte fra Kommissionen, har vist, at det er muligt på hensigtsmæssig vis at indføre dette emne på primær- og sekundærtrinnet;

da medlemsstaternes nationale og regionale undervisningssystemer er meget forskelligartede, med hensyn til undervisningens indhold, undervisningsformen eller undervisningspligtens varighed, og da de økonomiske, juridiske og sociale strukturer inden for Fællesskabet er meget uensartede, er det ikke muligt at opstille detaljerede fællesskabsprogrammer for forbrugerundervisning;

gennem det arbejde, der er udført på fællesskabsplan, er det imidlertid blevet bekræftet, at de ensartede problemer og sammenfaldende interesser gør det berettiget at vedtage fælles principper;

de forsøg, der er gjort i medlemsstaterne, har understreget behovet for at give lærerne mulighed for at få den relevante uddannelse, hvad enten denne indgår i selve grunduddannelsen eller gives i form af efteruddannelse; ifølge de to forbrugerpolitiske programmer skal der gennemføres en fællesskabsforanstaltning i form af en bred udveksling af synspunkter om de nationale erfaringer, navnlig mellem medlemsstaternes uddannelsescentre;

de forsøg, der er gjort i medlemsstaterne, har ligeledes fremhævet behovet for, at lærerne råder over undervisningsmidler, hvormed de kan gøre forbrugerundervisningen mere praktisk orienteret og konkret; en fællesskabsforanstaltning kunne fremme arbejdet med at få dokumenter og undervisningsmidler oversat, tilpasset og offentliggjort -

VEDTAGER FØLGENDE RESOLUTION:

I. Foranstaltninger som skal træffes medlemsstaterne

Medlemsstaternes kompetente myndigheder opfordres til inden for rammerne af de forfatningsmæssige muligheder og inden for rammerne af deres nationale lovgivning og bestemmelser at fremme indførelsen af emnet »forbrugerundervisning« i læseplanerne på henholdsvis primær- og sekundærtrinnet, således at eleverne modtager undervisning i dette emne i løbet af den undervisningspligtige periode.

Forbrugerundervisning i skolen behøver ikke nødvendigvis at blive behandlet som et særskilt fag, men bør snarere integreres i undervisningen vedrørende de aspekter af det moderne samfund, som har betydning for forbrugernes rettigheder og pligter, som f. eks.:

- markedskræfterne,

- forbrugernes rolle i økonomien,

- miljøbevidsthed,

- holdninger til reklame,

- holdninger til massemedierne,

- anvendelsen af fritiden.

En sådan undervisning kunne tage hensyn til de fem kategorier af fundamentale rettigheder, der er fastsat i det første program for en politik vedrørende forbrugerbeskyttelse og -oplysning:

- ret til beskyttelse af sundhed og sikkerhed (især med hensyn til ernæring og forebyggelse af de risici, der er forbundet med anvendelse af forbrugsprodukter);

- ret til beskyttelse af økonomiske interesser (især for så vidt angår rettigheder og pligter ifølge indgåede kontrakter, sammenligning af pris og kvalitet for varer og tjenesteydelser);

- ret til erstatning for og afhjælpning af skader (herunder mulighederne for bilæggelse af tvister);

- ret til oplysning og undervisning (herunder oplysninger fra producenter og tjenesteydere samt oplysninger fra de offentlige myndigheder om gældende love og administrative bestemmelser);

- ret til repræsentation (herunder forbrugerorganisationernes forhandlings- og repræsentationsmuligheder samt deres struktur og virksomhed).

Den nærmere tilrettelæggelse af undervisningen må afhænge af de pågældende elevers alder, modenhed og sociale og økonomiske miljø. Emnerne bør, hvor det er muligt, belyses ved praktiske og specifikke eksempler, ligesom de bør opstilles forbrugeradfærdsmæssige mål.

Medlemsstaternes kompetente myndigheder opfordres til at fremme:

- indførelsen af forbrugerundervisning i grunduddannelsen af nye lærere og i efteruddannelsen af lærere, der allerede er ansat;

- udarbejdelsen af relevant undervisningsmateriale.

Kommissionen anmodes om senest den 31. december 1988 at aflægge beretning om den politik og praksis, der følges i medlemsstaterne på dette område.

II. Opgaver på fællesskabsplan

Rådet og undervisningsministrene, forsamlet i Rådet, mærker sig, at Kommissionen inden for rammerne af Det europæiske økonomiske Fællesskabs andet program for en politik vedrørende forbrugerbeskyttelse og -oplysning og under hensyn til de disponible midler agter:

1. at fremme en bred udveksling af synspunkter på fællesskabsplan om både tidligere og igangværende forsøg med henblik på at imødekomme de nye behov i forbindelse med indførelsen af emnet forbrugerundervisning på primær- og sekundærtrinnet, uddannelse af lærere og udarbejdelse af undervisningsmateriale;

2. i løbet af de kommende tre år i snævert samarbejde med de nationale myndigheder at iværksætte pilotforsøg vedrørende uddannelse af lærere samt udarbejdelse af relevant undervisningsmateriale;

3. at tilskynde til undervisning i forbrugerspørgsmål på universitetsniveau.

Kommissionen opfordres til at aflægge beretning om pilotforsøgene senest den 31. december 1988.